Publication: Magyar Közlöny
Issue: MK-2003-10 (Year: 2003, Number: 10)
Era: 1990-2004
Section: a 4/2003. (I. 31.) HM rendelethez
Paragraph Index: 1389

3. Kutatás, fejlesztés Általában belsõ térben végzett szellemi munka, de elõfordul a külsõ térben végzett könnyû fizikai munka. A kutatás területétõl függõen az alábbi kockázati tényezõk lehetnek jelen: A harcanyag, vegyi anyag jellegébõl fakadóan nagymértékben balesetveszélyes tevékenység, ami nagyfokú érzékszervi és figyelmi terheléssel jár. Az állandó készenléti feszültség fokozza a pszichés terhelést. A dolgozó munkája során kapcsolatba kerülhet erõs mérgekkel, kifejezetten veszélyes anyagokkal, ami lehet bõrön át felszívódó, ingerlõ, maró hatású, túlérzékenységet okozó vegyi anyag. A munkatér légterében jelen lehetnek ásványi szálló porok, toxikus légszennyezõk. A beosztások nagy része képernyõs munkahely. A szellemi terhelésben szerepet játszik az állandó döntési kényszer. Felelõsségteljes munka, érzékszervi, figyelmi terheléssel. A szellemi, pszichés megterhelés elfáradást, kimerülést okoz.

Source: https://magyarkozlony.hu/hivatalos-lapok/60a6c92eec401b1c1c3c5a6f5aab8f4c79017229/dokumentumok/12ed3ac9c2eb550e735a3a2b09249a2c47d7ce83/letoltes